**Mars Cube One** (alebo **MarCO** ) bola misia, ktorá štartovala 5. mája 2018 spolu s misiou NASA InSight k Marsu. Pozostáva z dvoch cubesatov, **MarCO-A** a **MarCO-B**, ktoré boli schopné poskytnúť komunikáciu v reálnom čase so Zemou pre InSight pri vstupe do atmosféry, zostupe a pristátí (EDL) 26. novembra 2018, keď bola sonda InSight mimo možnosti priamej komunikácie so Zemou. Oba sú vo formáte 6U (10 × 20 × 30 cm) CubeSat. Misia je testom nových miniaturizovaných komunikačných a navigačných technológií. Sú to prvé CubeSaty určené na prevádzku mimo obežnej dráhy Zeme a okrem telekomunikácie testovali odolnosť CubeSatov voči podmienkam vzdialenejšieho vesmíru.

Zariadenie *InSight* vyslalo svoje telemetrické údaje čoskoro po pristátí, a preto MarCO neboli pre misiu *InSight* nevyhnutné. Skôr demonštrovali nový reléový systém a technológiu pre budúce použitie v misiách do iných častí slnečnej sústavy, ktoré nemusia mať nasadenú retranslačnú družicu.

 označené. Predný kryt je vynechaný, aby sa zobrazili niektoré vnútorné komponenty. Antény a solárne polia sú v nasadenej konfiguráciiIlustrácie cubesatu MarCO s niektorými kľúčovými komponentmi
Hmotnosť každého CubeSatu je 13,5 kg. Sú vybavené zrkadlovou anténou s vysokým ziskom a miniatúrnym rádiom pracujúcim v UHF (iba príjem) a X pásmom (prijem a prenos) rádiovom pásme. Majú miniatúrny širokouhlý fotoaparát, iónový pohon a sledovač hviezd pre navigáciu.

Štart a trajektória
-------------------

Vyniesla ich raketa Atlas V 401 (AV-078) z Vandenberg Air Base Base Spread Complex 3-East spolu so sondou *InSight* 5. mája 2018 o 11:05 UTC. Bola to prvá americká medziplanetárna misia, ktorá štartovala z Kalifornie. Po prechode na trajektóriu k Marsu sa cubesaty MarCO oddelili a leteli vlastnou dráhou na Mars, čím otestovali funkčnosť a navigáciu CubeSatov vo vzdialenom vesmíre.

Cesta k Mars trvala 6,5 mesiaca.

Prenos signálu z EDL Insight
----------------------------

Kontrolóri misie sondy *Insight* dostali signál EDL (entry, descent, and landing) do riadiaceho centra prostredníctvom satelitov Mars Cube One (MarCO), ktoré signál zo sondy *Insight* úspešne zachytili a preposlali na Zem.

Podobné misie za obežnou dráhou Zeme
------------------------------------

Misia Artemis I k Mesiacu mala ako sekundárne užitočné zaťaženie 13 CubeSatov. Každý CubeSat vyvinul iný tím a mali slúžiť na rôzne ciele.

Galéria
-------

* Cubesat MarcoCubesat Marco
* Trajektória sondy InsightTrajektória sondy Insight
* Prílet k Marsu.Prílet k Marsu.
* Pohľad na Mars z Marco-B počas preletu 26. novembra 2018Pohľad na Mars z Marco-B počas preletu 26. novembra 2018
* MarCO A a B monitorujú pristátie InSight (grafická predstava)MarCO A a B monitorujú pristátie InSight (grafická predstava)

Referencie
----------

1. ↑   *mars\_insight\_launch\_presskit* [online]. [Cit. 2018-11-23]. Dostupné online.
2. ↑   *MarCO: Planetary CubeSats Become Real* [online]. www.planetary.org, [cit. 2018-11-30]. Dostupné online. (po anglicky)
3. ↑  NORTHON, Karen. Space Launch System’s First Flight to Send Sci-Tech Sats to Space. *NASA*, 2016-02-02. Dostupné online [cit. 2018-11-30]. (po anglicky)

Iné projekty
------------

Externé odkazy
--------------

* Oficiálna stránka na webe JPL NASA